|  |  |
| --- | --- |
| **Päiväys** | 15. marraskuuta 2017 |
| **Julkaistaan** | Välittömästi |
| **Yhteyshenkilö** | Niko Kultalahti, +358 40 838 9886 |

**Eatonin 93PS UPSien sarja kattaa nyt myös optimoidut pienitehoiset mallit**

**ESPOO** … Eaton lisää optimoidut 8 kW:n ja 10 kW:n mallit 93PS UPSien sarjaansa. Eatonin 93PS-sarjan UPSit ovat markkinoiden kehittyneimpiä kolmivaiheisia UPS-laitteita. Ne yhdistävät korkean käytettävyyden alhaisiin kokonaiskustannuksiin, soveltuen hyvin esimerkiksi palvelinhuoneisiin ja muihin keskeisiin IT-ympäristöihin, kuten sairaaloihin, kaupallisiin rakennuksiin ja tuotantolaitoksiin. Laajentamalla pienitehoisten mallien valikoimaansa Eaton tarjoaa IT-ammattilaisille mahdollisuuden valita juuri omiin tarpeisiinsa sopiva UPS joko modulaarisena tai kiinteänä monoblock-versiona, mikä auttaa pienentämään laite- ja energiakustannuksia, sekä mahdollistaa aiempaa joustavamman järjestelmänhallinnan.

Tähän asti pienitehoisia UPSeja tarvitsevat asiakkaat ovat usein joutuneet valitsemaan kalliimman, suuritehoisen mallin saadakseen tarvitsemansa ominaisuudet ja käyttöasteen. 93PS-sarja tarjoaa nyt pienitehoisia malleja, jotka tarjoavat saman toiminnallisuuden kuin suuritehoiset mallit, mutta joiden hinta on edullisempi.

Uudet mallit on suunniteltu mahdollisimman energiatehokkaiksi, ja niiden kompakti muotoilu säästää arvokasta lattiatilaa. Sarja hyödyntää Eatonin markkinoiden johtavia teknologioita, minkä ansiota malliston UPSeilla on markkinoiden alhaisimmat kokonaiskäyttökustannukset (Total Cost of Ownership). 93PS-sarjan UPSien hyötysuhde on yli 96 %, mutta ESS-energiansäästötilassa (Eaton Energy Saver System) on mahdollista saavuttaa jopa 99% hyötysuhde, mikä mahdollistaa entistäkin suuremmat energiansäästöt ja alhaisemmat kokonaiskustannukset.

”Matalatehoisten sovellusten käyttäjät ovat tähän asti usein joutuneet joko tinkimään toiminnallisuusvaatimuksistaan tai maksamaan korkean hinnan premium UPSeista, joissa on kaivatut ominaisuudet, mutta joiden teho ylittää käyttäjän tarpeet,” sanoo Teppo Henttonen, Eatonin Critical Power Solutions -osaston markkinointijohtaja. ”Käyttäjät tarvitsevat juuri omia tarpeitaan vastaavia, kustannustehokkaita ratkaisuja, jotka tarjoavat saman toiminnallisuuden kuin suuritehoiset mallit.”

93PS-tuotesarjan UPSit hyödyntävät Eatonin ainutlaatuista teknologiaa tarjotakseen parhaan mahdollisen vikasietoisuuden kriittisen infrastruktuurin tarpeisiin. Esimerkiksi patentoitu Hot Sync-teknologia mahdollistaa kuorman jakamisen UPSien välillä ehkäisten yksittäisten toimintahäiriöiden vaikutuksia rinnankytketyissä järjestelmissä. Edistynyt akunhallintateknologia (Advanced Battery Management, ABM) taas mahdollistaa älykkään varauksen ja pidentää akkujen käyttöikää. Esisuunnitellut, -testatut ja -asennetut integroidut turvallisuuskomponentit, kuten takaisinsyötön suojaus ja staattisen kytkimen erittäin nopeat sulakkeet, takaavat turvallisen asennuksen ja käytön.

Uudet mallit tukevat myös Eatonin Intelligent Power Manager (IPM) -ohjelmistoa, joka on ihanteellinen ratkaisu etenkin pienten konesalien tarpeisiin, sillä sen voi integroida jo olemassa oleviin järjestelmiin ja sen virranhallintatoiminnot voi automatisoida. IPM-ohjelmisto mahdollistaa UPSien hallinnan osana sähkö- ja IT-infrastruktuuria yhdeltä ruudulta, sillä verkkopohjainen käyttöliittymä mahdollistaa useiden UPSien ja muun virtalaitteiston samanaikaisen hallinnan. Virtualisoiduissa konesaleissa IPM-ohjelmiston voi liittää jo olemassa oleviin virtualisoinnin hallintajärjestelmiin, ja sen avulla käyttäjät voivat helposti ennalta määrittää tapahtumakohtaisia menettelyjä, kuten kuorman jakamisen vikavirtatilanteessa tai hallitun sammutuksen.

93PS-tuotesarjan 8 kW:n ja 10 kW:n mallit ovat saatavilla joko sisäisin akuin varustettuina tai ilman. Sarjaan kuuluvat lisäksi ulkoiset akkukaapit.

Lue lisää Eatonin 93PS-sarjasta osoitteessa [Eaton.eu/93PS](http://www.eaton.eu/93PS). Lisätietoa Eatonin Intelligent Power Manager -ohjelmistosta löytyy osoitteesta [Eaton.eu/IntelligentPower](http://powerquality.eaton.com/EMEA/Products-services/Power-Management/Software-Drivers/Intelligent-PM.asp) ja Eatonin muihin tuotteisiin ja palveluihin voi tutustua osoitteessa [Eaton.eu/powerquality](http://www.eaton.eu/powerquality). Viimeisimmät uutiset näet seuraamalla meitä Twitterissä [@ETN\_EMEA](http://www.twitter.com/ETN_EMEA) tai käymällä [Eaton EMEA:n LinkedIn-yrityssivulla](http://www.linkedin.com/company/2836469?trk=tyah).

###

**Eaton**

Eaton on voimanhallinnan yritys, jonka liikevaihto oli 19,7 miljardia dollaria vuonna 2016. Eatonin energiatehokkaat ratkaisut auttavat asiakkaitamme hallinnoimaan sähköistä, hydraulista ja mekaanista voimaa tehokkaasti, turvallisesti ja ympäristöystävällisesti. Eatonilla on noin 96 000 työntekijää ja sen tuotteita myydään yli 175 maassa. Lisätietoja löydät verkkosivuilta [www.eaton.eu](http://www.eaton.eu)

Suomessa Eaton on osa Eatonin Electrical -liiketoimintaa. Liiketoiminta kattaa sähkönsyötön varmistuksen, valvonnan ja automaation, valaistuksen, rakenne-, johdotus- ja turvaratkaisut sekä tuotteet vaativiin että vaarallisiin ympäristöihin teknisine palveluineen. Eaton vastaa globaaleilla ratkaisuillaan tämän päivän kriittisiin sähkönhallinnan haasteisiin.

Kotimaan myyntimme vastaa häiriöttömän sähkönsyötön järjestelmistä (UPS), keskijännitekojeistojen, pienjännitekeskusten ja -komponenttien sekä automaatiotuotteiden myynnistä ja huollosta. Eaton myös valmistaa UPSeja tehtaallaan Espoossa ja on yksi harvoista tietotekniikka-alan yrityksistä, joilla on laajamittaista tuotantoa Suomessa. Eaton on Suomen UPS-markkinajohtaja. 93 prosenttia Suomen tehtaan tuotteista menee vientiin. [www.eaton.fi](http://www.eaton.fi)